[{"text_idx": "#000002", "text": "Taith albwm ORIG! gan Gai Toms a\u2019r Banditos ydy ein prif ddewis ni ar gyfer y penwythnos. Dechreuodd y daith yn Galeri Caernarfon bythefnos yn o\u0302l, ond mae\u2019n codi ge\u0302r penwythnos yma gyda gig yn y Lyric, Caerfyrddin neithiwr ac yna\u2019n Theatr Felinfach heno, a Neuadd Dwyfor, Pwllheli nos fory."}, {"text_idx": "#000006", "text": "Ac yn olaf heddiw, lein-yp mwyaf randym y flwyddyn o bosib a dau fand gwych, ond hollol wahanol, yn chwarae ym Mangor gyda\u2019i gilydd nos fory \u2013 H a\u2019r Band gyda chefnogaeth gan Kim Hon yn Pontio."}, {"text_idx": "#000010", "text": "\u2018Tynnu \u2018Mlaen\u2019 ydy enw trac newydd y grw\u0302p a ddaeth i\u2019r golwg llynedd, a hon ydy\u2019r ga\u0302n gyntaf i ymddangos o\u2019r EP newydd sydd ar y gweill ganddynt. Y gobaith ydy bydd y record fer yn cael ei rhyddhau yn gynnar yn 2020."}, {"text_idx": "#000011", "text": "Mae \u2018Tynnu \u2018Mlaen\u2019 yn adeiladu ar sw\u0302n unigryw Blind Wilkie McEnroe o ganu\u2019r felan seicadelic \u2013 templed cerddorol a archwiliwyd gan y band ar eu EP cyntaf a ryddhawyd yn 2018."}, {"text_idx": "#000012", "text": "Mae\u2019r band dwyieithog o Ogledd Cymru hefyd wedi creu fideo i gyd-fynd a\u0302\u2019r sengl, ac roedd cyfle cyntaf i chi weld y fideo ar wefan Y Selar ddydd Mawrth."}, {"text_idx": "#000019", "text": "Dechreuodd Ynyr ac Eurig Roberts eu gyrfa gerddorol fel aelodau o\u2019r band Epitaph o ardal Caernarfon, cyn mynd ymlaen i ffurfio\u2019r ddeuawd Brigyn."}, {"text_idx": "#000024", "text": "\u2018Cariad Sawl Ochr\u2019 ydy enw\u2019r sengl newydd sydd allan ar label Recordiau Neb, ac fydd ar gael i\u2019w lawr lwytho am ddim."}, {"text_idx": "#000032", "text": "Cofiwch mai gwobrwyo stwff cerddorol y flwyddyn galendr 2019 ydy\u2019r nod, felly dim ond cynnyrch sydd wedi\u2019i ryddhau gyntaf yn ystod 2019 sy\u2019n gymwys. Bydd holl gynnyrch y flwyddyn ar y rhestrau hir sy\u2019n mynd i\u2019r bleidlais gyhoeddus, ond rydan ni\u2019n arbennig o awyddus i chi enwebu ar gyfer y categori\u0308au eraill fel Digwyddiad Byw, Band Gorau a Seren y Sin."}]